

INFORMARE PUBLICĂ

privind efectele unor potențiale accidente majore

1. Numele sau denumirea comercială a



operatorului şi adresa completă a amplasamentului

S.C. OMV Petrom S.A.– Depozit Petrom Bacău

Administrat de către S.C. SGS România S.A.

Adresa amplasamentului:

Municipiul Bacău, Calea Dr. Alexandru Şafran, nr. 14

1. Confirmarea faptului că amplasamentul intră sub incidența reglementărilor și/sau a dispozițiilor administrative de punere în aplicare a Legii nr. 59/2016 și că notificarea prevăzută la art. 7 alin. (1) sau raportul de securitate prevăzut la art. 10 alin. (1) au fost înaintate autorității competente

Depozitul OMV Petrom Bacău intră sub incidenta Legii nr. 59/2016 privind controlul asupra pericolelor de accident major în care sunt implicate substanțe periculoase, în categoria – Amplasament de Nivel Inferior. În acest sens s-a elaborat conform art. 7 alin. (1) Notificarea și a fost transmisă SRAPM (Secretariatului de risc al Agenției Naționale pentru Protecția Mediului Bacău).

1. Explicarea, în termeni simpli, a activității sau a activităților desfășurate în cadrul

amplasamentului

Depozitul Petrom Bacău este o unitate al cărui profil de activitate constă în depozitarea, manipularea și distribuția produselor petroliere.

Principalele produse depozitate și manipulate în cadrul unității sunt:

* carburanți: benzine și motorine;

Amplasare si vecinătăți



1. Denumirile comune sau, în cazul substanțelor periculoase cuprinse în partea 1 a anexei nr. 1, denumirile generice ori categoria generală de periculozitate a substanțelor periculoase relevante din cadrul amplasamentului care ar putea provoca un accident major, indicându-se în termeni simpli principalele lor caracteristici periculoase

Substanțele periculoase prezente în obiectiv care ar putea duce la producerea unui accident major

| Substanțe utilizate | Caracteristici esențiale | Indicații de comportare |
| --- | --- | --- |
| Produse petroliere | Extrem de inflamabile, toxice pentru organismele acvatice, pot cauza cancer, provoacă anomalii genetice ereditare, nocive | Fumatul interzis; se va evita acumularea încărcării electrostatice, dispersarea în mediu |

Notă: caracteristicile fizice, chimice, toxicologice, eco-toxicologice, identificarea pericolelor, modul de depozitare și manipulare sunt descrise în Fișele tehnice de securitate ale produselor.

1. Informații generale cu privire la modalitățile de avertizare a publicului interesat, dacă este necesar; informații adecvate cu privire la conduita potrivită în situația producerii unui accident major sau indicarea locului în care informațiile respective pot fi accesate electronic.

Ținând cont de factorii de risc specifici Depozitului Petrom Bacău și de posibilitatea producerii unor urgențe interne, pentru protecția salariaților și a populației din vecinătate, cât și a operatorilor economici din vecinătate, funcționează sistemul de înștiințare- alarmare pentru alarmă în caz de dezastru, cu următoarele tipuri de semnale sonore:

Alarmă: durată 2 minute cu 5 impulsuri a 16 secunde fiecare cu pauze de 10 secunde între impulsuri;

Încetarea alarmei - 2 minute semnal continuu.

Semnalul sonor declanșat local sau la nivelul întregului depozit induce următoarele activități:

- evacuarea salariaților neimplicați în activitățile de intervenție, din zonă pe direcții stabilite conform datelor meteo înregistrate de dispeceratul Serviciului Privat pentru Situații de Urgenta (SPSU) Geo-Sting și transmise de reprezentanții Celulei pentru Situații de Urgenta al Punctului de lucru Depozit OMV Petrom Bacău;

Dispeceratul Serviciului Privat pentru Situații de Urgență, Geo-Sting, este punctul de primire a anunțurilor în situații de urgență și asigurare a legăturilor telefonice în Depozitul OMV Petrom Bacău. La dispeceratul Serviciului Privat pentru Situații de Urgență (Geo-Sting) funcționează centrala de alarmare pentru sirena electronică. Datele meteo sunt puse la dispoziție de către dispeceratul (SPSU) Geo-Sting.

În situații de urgență internă, când situația impune evacuarea locației dispeceratului, toate legăturile telefonice sunt transferate în punctul de comanda de protecție civilă, care dispune de dotări suplimentare de protecție a personalului de deservire și a membrilor “Celulei pentru Situații de Urgență”.

Pentru Municipiul Bacău înștiințarea se face telefonic către Primăria Bacău și ISU Bacău.

În cazul producerii unui accident major rolul avertizării populației și informării populației, precum și coordonarea activităților imediate pentru izolarea zonei afectate, evacuarea populației din zona afectată și limitrofă, intervenția pentru limitarea consecințelor accidentului, revine autorităților teritoriale competente.

Informațiile corespunzătoare asupra acțiunilor pe care trebuie să le întreprindă populația vizată și asupra comportamentului pe care trebuie să-l adopte în cazul producerii unui accident major , sunt cuprinse în Planul de alarmare al Inspectoratului pentru Situații de Urgență Bacău. ISU Bacău anunță populația despre eveniment și transmite reguli de comportare prin megafoane, organizează și conduce evacuarea populației.

În cadrul dispeceratului Serviciului Privat pentru Situații de Urgență (Geo-Sting) funcționează centrala de alarmare, echipament care are posibilitatea de a transmite semnale de alarmare, cât și mesaje vocale.

În caz de accident industrial, trebuie să:

* dacă sunteți surprins în afara locuinței acoperiți-vă căile respiratorii superioare cu o batista și intrați rapid în clădirea cea mai apropiată. Nu rămâneți afară sau într-un vehicul, pentru a evita inhalarea produselor toxice;
* etanșați toate golurile de introducere a aerului (uși, ferestre), opriți ventilația, pentru a împiedica intrarea produsului toxic în locuință;
* evitați deplasarea pe direcția vântului, deplasați-vă perpendicular pe direcția lui;
* dacă vă găsiți în mașina, în zonele afectate toxic, închideți toate geamurile la mașină, opriți instalațiile de aer condiționat și acoperiți-vă gura cu o batistă umedă;
* ascultați posturile radio pentru a afla instrucțiuni de urmat;
* respectați restricțiile de circulație și acces;
* îndepărtați-vă de uși și de ferestre, pentru a vă proteja de o eventuală explozie exterioară;
* nu fumați. Fără flacără, fără scântei; risc de explozie;
* nu mergeți la locul accidentului, pentru a nu fi în pericol;
* spălați-vă în caz de iritații ale pielii, și pe cât posibil, schimbați-vă de haine, dacă ați fost atins de un produs toxic;
* nu telefonați; lăsați liniile libere pentru forțele de intervenție.

Păstrați-vă calmul, serviciile pentru situații de urgență vor interveni!



Aceste informații mai pot fi accesate si pe site-ul oficial al SC OMV Petrom S.A la adresa

<http://www.omvpetrom.com/>

1. Data ultimei vizite efectuate pe amplasament, în conformitate cu art. 20 alin. (5), sau indicarea locului în care informațiile respective pot fi accesate electronic; informații cu privire la locul unde este posibil să se obțină, la cerere, informații mai detaliate despre inspecție și planul de inspecție, sub rezerva dispozițiilor art. 22 (cerințe de confidențialitate stabilite potrivit legii)

Ultima vizită efectuată pe amplasament, în conformitate cu art. 20 alin. (5), a fost în data de 26.10.2018.

Informații mai detaliate despre inspecție și planul de inspecție, sub rezerva dispozițiilor art. 22, mai pot fi obținute la cerere, de la sediul Secretariatului de risc al Agenției Naționale pentru Protecția Mediului Bacău.

1. Detalii privind sursele de unde se pot obține mai multe informații relevante, sub rezerva dispozițiilor art. 22

Informații suplimentare (sub rezerva cerințelor de confidențialitate) mai pot fi obținute la următoarea adresa a departamentului Comunicare: infopetrobrazi@petrom.com; telefon: 0800800041

Ediția 1 din 27.10.2018