

INFORMARE PUBLICĂ

privind efectele unor potențiale accidente majore

1. Numele titularului activității și adresa amplasamentului:



SC OMV PETROM SA – Depozit București Sud CSO

Coordonatele geografice ale amplasamentului:

44.3402530 lat. și 26.0922630 long.

Adresa obiectivului:

Comuna Jilava, Șoseaua de Centura, nr. 5 A

Județul Ilfov

2. Confirmarea faptului că obiectivul intră sub incidența reglementărilor și/sau a dispozițiilor administrative de implementare a LG 59/11.04.2016 și că Notificarea prevăzută la art. 7 sau Raportul de Securitate prevăzut la art. 10 alin. (1) a fost înaintat autorității competente

Depozitul OMV PETROM București Sud CSO intra sub incidenta LG nr.59/11.04.2016 privind controlul asupra pericolelor de accident major in care sunt implicate substanțe periculoase, in categoria - Obiectiv de nivel superior. In acest sens s-a elaborat conform art.7 alin.(1) PUI, Notificarea SRAPM, Raport de Securitate și s-au transmis autorităților (Secretariatului de Risc al Agenției Naționale pentru Protecția Mediului Ilfov, Inspectoratul pentru Situații de Urgență București - Ilfov).

3. Explicarea în termeni simpli a activității sau a activităților desfășurate în cadrul amplasamentului

Depozitul București Sud CSO este o unitate al cărui profil de activitate constă în aprovizionarea, depozitarea si distribuția produselor petroliere.

Principalele produse depozitate și manipulate în cadrul unității sunt:

* carburanți: motorine;

Amplasare si vecinătăți



4. Denumirile comune sau, în cazul substanțelor periculoase cuprinse în partea a 1-a a anexei nr. 1, denumirile generice sau categoria generală de pericol a substanțelor și a preparatelor implicate din obiectiv care ar putea conduce la producerea unui accident major, indicându-se principalele lor caracteristici periculoase

Substanțe periculoase prezente in obiectiv care ar putea duce la producerea unui accident major

| Substanțe utilizate | Caracteristici esențiale | Indicații de comportare |
| --- | --- | --- |
| Motorina | Inflamabile toxice pt. organismele acvatice, pot cauza cancer, provoacă anomalii genetice ereditare, nocive | Fumatul interzis; se va evita acumularea încărcării electrostatice, dispersarea in mediu |

Notă: caracteristicile fizice, chimice, toxicologice, eco-toxicologice si identificarea pericolelor, modul de depozitare si manipulare sunt descrise in Fisele tehnice de securitate ale produselor.

5. Informații generale cu privire la modalitățile de avertizare a publicului interesat, dacă este necesar; informații adecvate cu privire la conduita potrivită în situația producerii unui accident major sau indicarea locului în care informațiile respective pot fi accesate electronic.

Ținând cont de factorii de risc specifici Depozitului OMV PETROM București Sud CSO si de posibilitatea producerii unor urgente interne, pentru protecția salariaților si a populației din vecinătate, cat si a operatorilor economici din vecinătate, funcționează sistemul de înștiințare - alarmare pentru alarma in caz de dezastru, cu următoarele tipuri de semnale sonore:

Alarma: durata 2 minute cu 5 impulsuri a 16 secunde fiecare cu pauze de 10 secunde între impulsuri;

Încetarea alarmei - 2 minute semnal continuu.

Semnalul sonor declanșat local sau la nivelul întregului depozit induce următoarele activități:

- evacuarea salariaților neimplicați în activitățile de intervenție, din zonă pe direcții stabilite conform datelor meteo înregistrate de dispeceratul Serviciului Privat pentru Situații de Urgenta (SPSU) Geo-Sting și transmise de reprezentanții Celulei pentru Situații de Urgenta al Punctului de lucru Depozit OMV PETROM București Sud CSO ;

Dispeceratul Serviciului Privat pentru Situații de Urgenta, Geo-Sting, este punctul de primire a anunțurilor in situații de urgenta si asigurare a legăturilor telefonice în Depozitul București Sud CSO. La dispeceratul local al Formația de Intervenție Salvare si Prim Ajutor (FISPA Geo-Sting București Sud CSO) funcționează centrala de alarmare pentru sirena electronica PAVIAN. Datele meteo sunt puse la dispoziție de către dispeceratul (SPSU) Geo-Sting

În situații de urgenta interna, când situația impune evacuarea locației dispeceratului, toate legăturile telefonice sunt transferate in punctul de comanda de protecție civila, care dispune de dotări suplimentare de protecție a personalului de deservire si a membrilor “Celulei pentru Situații de Urgenta”.

Pentru Comuna Jilava înștiințarea se face telefonic către primărie si ISU București - Ilfov.

În cazul producerii unui accident major rolul avertizării populației si informării populației , precum si coordonarea activităților imediate pentru izolarea zonei afectate, evacuarea populației din zona afectata si limitrofa, intervenția pentru limitarea consecințelor accidentului, revine autoritarilor teritoriale competente.

Informațiile corespunzătoare asupra acțiunilor pe care trebuie sa le întreprindă populația vizata si asupra comportamentului pe care trebuie sa-l adopte in cazul producerii unui accident major , sunt cuprinse in Planul de Alarmare al Inspectoratului pentru Situații de Urgenta București - Ilfov. ISU București - Ilfov anunță populația despre eveniment si transmite reguli de comportare prin megafoane, organizează si conduce evacuarea populației.

În cadrul dispeceratului FISPA (Geo-Sting) funcționează centrala de alarmare, echipament care are posibilitatea de a transmite semnale de alarmare, cat si mesaje vocale.

In caz de accident industrial, trebuie sa:

* daca sunteți surprins in afara locuinței acoperiți-vă căile respiratorii superioare cu o batista si intrați rapid in clădirea cea mai apropiata. Nu rămâneți afara sau într-un vehicul, pentru a evita inhalarea produselor toxice;
* etanșați toate golurile de introducere a aerului (uși, ferestre), opriți ventilația, pentru a împiedică intrarea produsului toxic in locuința;
* evitați deplasarea pe direcția vântului, deplasați-vă perpendicular pe direcția lui;
* daca va găsiți in mașina , in zonele afectate toxic, închideți toate geamurile la mașina, opriți instalațiile de aer condiționat si acoperiți-vă gura cu o batista umeda;
* ascultați posturile radio pentru a afla instrucțiuni de urmat;
* respectați restricțiile de circulație si acces;
* îndepărtați-vă de uși si de ferestre, pentru a va proteja de o eventuala explozie exterioara;
* nu fumați, fără flacăra, fără scântei; risc de explozie;
* nu mergeți la locul accidentului, pentru a nu fi in pericol;
* spălați-vă in caz de iritații ale pielii, si pe cat posibil, schimbați-vă de haine, daca ați fost atins de un produs toxic;
* nu telefonați ; lăsați liniile libere pentru forțele de intervenție.

Păstrați-vă calmul, serviciile pentru situații de urgenta vor interveni!



Aceste informații mai pot fi accesate si pe site-ul oficial al SC OMV Petrom S.A la adresa

<http://www.omvpetrom.com/>

6. Data ultimei vizite efectuate pe amplasament, in conformitate cu art.20 alin (5), sau indicarea locului in care informațiile respective pot fi accesate electroni; informații cu privire la locul unde este posibil sa se obțină, la cerere, informații mai detaliate despre inspecție si planul de inspecție, sub rezerva dispozițiilor art.22 (cerințe de confidențialitate stabilite potrivit legii)

Ultima vizita pe amplasament, in conformitate cu art.20 alin (5), a fost in data 14.05.2018

Informații mai detaliate despre inspecție si planul de inspecție, sub rezerva dispozițiilor art.22, mai pot fi obținute la cerere, de la sediul Secretariatului de risc al Agenției Naționale pentru Protecția Mediului

7. Detalii privind sursele de unde se pot obține mai multe informații relevante, sub rezerva dispozițiilor art.22

*Informații suplimentare (sub rezerva cerințelor de confidențialitate) mai pot fi obținute la următoarea adresa a departamentului Comunicare: infopetrobrazi@petrom.com; telefon: 0800800041*

PARTEA 2

1. Informații generale cu privire la natura pericolelor de accidente majore, inclusiv cu privire la efectele lor potențiale asupra sănătății umane și asupra mediului, și detalii succinte privind principalele tipuri de scenarii de accidente majore și măsurile de control pentru gestionarea acestora;

Sursele de pericol în cadrul Depozitului București Sud CSO sunt reprezentate de instalațiile de sunt reprezentate de platforma pompelor de descărcare, pompelor de transfer si parcul de rezervoare.

Probabilitatea de producere a unui accident teoretic posibilă o reprezintă: *incendiile, exploziile, emisii substanțe periculoase in mediu , avarii, dezastre naturale, inundații (cutremure).*

Riscul de incendiu al societății, se situează în domeniul riscurilor acceptabile, deoarece încă din faza de proiectare și construcție a instalațiilor s-au luat măsuri de diminuarea a probabilității de inițiere a incendiului, a nivelului de gravitate a consecințelor.

Cauze ale apariției incendiilor pot fi :

- scăpări de produse din cauza neetanșeităților la flanșe, conducte, guri de vizitare etc.;

- spargerea garniturilor, flanșelor, presetupelor, ventilelor aferente conductelor de produse petroliere,

vase sub presiune prin care se pot elibera cantități însemnate de substanțe inflamabile;

Agenții termici, chimici, rezultați în urma *incendiilor* acționează asupra construcțiilor, instalațiilor și utilizatorilor putând produce multiple efecte negative (deformații, reducerea rezistenței, instabilitate, prăbușire, emisii gaze arse, respectiv arsuri, intoxicații, traumatisme, panică, etc.).

*Exploziile* sunt procese de ardere foarte rapidă și violentă a amestecurilor explozive, ce se produc în fracțiuni de secundă, cu degajare de căldură, lumină și generare de presiuni mari, cu efecte majore asupra construcțiilor, infrastructurilor si instalațiilor din apropiere.

Exploziile se pot datora substanțelor, produselor cu caracter exploziv vehiculate.

*Avariile* sunt evenimentele sau incidentele care nu generează efecte majore asupra sănătății populației și/sau asupra mediului, dar care au potențial să producă un accident major.


Obiectivul, pentru a asigura capacitatea de răspuns adecvata in cazul accidentelor, dispune de un Plan de Pregătire pentru situații de urgenta si capacitate de răspuns.

Avariile pot fi tehnologice (ex: oprirea alimentării cu energie electrica) sau mecanice ( deteriorarea etanșării mecanice la pompele în funcțiune)

Razele maxime in care se resimt efectele scenariilor accidentale posibile ce pot avea loc in cadrul depozitului ( Urgenta clasa C - efecte in afara amplasamentului ) sunt următoarele:

* Parcul de rezervoare - Explozie rezervor de motorină – Substanțe inflamabile: 890 m
* Parcul de rezervoare - Incendiu rezervor de motorină – Substanțe inflamabile: 90 m
* Stațiile de pompe descărcare/transfer - Incendiu instalație – Substanțe inflamabile: 90 m
* Parcul de rezervoare – Deteriorarea rezervoarelor, scurgere de produs cu golire totală și trecerea în sistemul de canalizare – Substanțe periculoase pentru mediu.

2. Confirmarea faptului că titularul activității are obligația de a întreprinde măsuri adecvate pe amplasament, în special menținerea legăturii cu serviciile de urgență, pentru a acționa în caz de accidente majore și pentru a minimiza efectele acestora



Prin Planul de Urgenta Interna , se confirma faptul ca titularul

activității are obligația de a lua masurile interne adecvate pentru

a acționa in caz de accidente majore si pentru a minimiza efectele acestora. Exista un Sistem de Management Integrat , iar acesta include un sistem al procedurilor și instrucțiunilor pentru operarea instalațiilor în condiții de siguranță și pentru executarea în siguranță a tuturor operațiilor; mentenanța planificata a echipamentelor; instruire organizată a personalului și instruire specială pentru siguranță; planificare instruire și simulări pentru cazurile de urgențe; un sistem al măsurătorilor și înregistrărilor

Prin politica SSSM (Sănătate, Securitate, Siguranța, , Mediu,) a companiei OMV Petrom , managementul OMV Petrom, se angajează ca “toate locurile de munca si procesele trebuie sa fie sigure pentru personalul depozitului, părțile interesate si mediu înconjurător"

3. informații corespunzătoare din planul de urgență externă elaborat pentru a face fată oricăror efecte în afara amplasamentului, în urma unui accident.

Acestea ar trebui să includă recomandarea de a se urma toate instrucțiunile și de a se răspunde la toate solicitările din partea serviciilor de intervenție în caz de urgență în timpul unui accident;

Manager Depozit este persoana desemnată în cadrul Punctului de Lucru Depozit București Sud CSO pentru stabilirea legăturilor cu autoritățile responsabile cu Planul extern pentru situații de urgență.

Dispune alarmarea din timp a autorităților responsabile cu combaterea pericolelor, în situații de urgență.

Celula pentru Situații de Urgență este organismul abilitat în managementul situațiilor de urgență, situații care ar fi posibil să se producă în Depozit București Sud CSO .

Președintele Celulei pentru Situații de Urgență (Manager Depozit):

* informează Comitetul Local pentru Situații de Urgență al Comunei Jilava și Comitetul Județean pentru Situatei de Urgență cu privire la stările potențial generatoare de situații de urgență și iminenta producerii acestora;
* evaluează și coordonează situațiile de urgență produse pe teritoriul Depozitului București Sud CSO, stabilește măsuri și acțiuni specifice pentru gestionarea acestora și urmărește îndeplinirea lor;
* centralizează și transmite la Centrul Operațional, din cadrul Comitetului Județean pentru situații de urgență, date și informații privind apariția și evoluția situațiilor de urgență;
* asigura transmiterea operativa a deciziilor și menținerea legăturilor cu serviciile proprii și forțele externe care intervin în acest scop, conform planurilor de cooperare;
* asigură îndeplinirea altor atribuții sau sarcini în vederea implementării cerințelor legale aplicabile sau a cerințelor organismelor abilitate;
* stabilește atribuțiile membrilor privind modul de intervenție tehnologica și modul cum este asigurată interfața cu forțele externe și autoritățile.

Dacă în cazul unui accident major cu efecte grave, în urma evaluării se constată că situația de urgență produsă depășește capacitatea de intervenție a SPSU Geo-Sting, celula pentru situații de urgență solicită sprijin extern.

La sosirea forțelor Inspectoratului pentru Situații de Urgență se pun la dispoziție toate datele disponibile referitoare la desfășurarea evenimentului și a activităților în desfășurare și începe colaborarea cu acestea, sub o conducere unică. Forțele de intervenție ale ISU preiau conducerea intervenției.

Semnalele de alarmare pe teritoriul Comunei Jilava se introduc prin sistemul centralizat, la ordinul prefectului sau primarului, din Punctul de Comanda Operativ al Comuni Jilava.

Alarmarea zonelor neacoperite de sirenele de alarmare și a centrelor vulnerabile se execută cu stații de amplificare instalate pe autovehiculele protecției civile, poliției, jandarmeriei, prin aceleași mijloace transmițându-se și norme de comportare către populație.

4. Acolo unde este cazul, se indică dacă amplasamentul se află în apropierea teritoriului unui alt stat membru si dacă există posibilitatea unui accident major cu efecte transfrontaliere în conformitate cu Convenția Comisiei Economice a Organizației Națiunilor Unite pentru Europa privind efectele transfrontaliere ale accidentelor industriale.

Nu este cazul

Ediția 1, din 15.05.2018